Ιωάννης Δούμπας

Ο Ιωάννης Γ. Δούμπας (1881-1966) ήταν Έλληνας γιατρός και πολιτικός. Υπηρέτησε ως βουλευτής, γερουσιαστής και γενικός διοικητής.

 Βιογραφία
Γεννημένος στις Σέρρες, ακολούθησε ιατρικές σπουδές στην Αθήνα. Κατά τον Μακεδονικό Αγώνα υπηρέτησε ως δάσκαλος σε σχολεία της Ζίχνης και ήταν σύνδεσμος του Ελληνικού Προξενείου στη γενέτειρά του.Βιογραφικό, δικτυακός τόπος Δήμου Σερρών. Παράλληλα ασχολήθηκε με το εμπόριο καπνού.

To 1912-13 πολέμησε ως εθελοντής στην Ήπειρο.
Εξελέγη γερουσιαστής Σερρών και υπηρέτησε επί 9 έτη από το 1929 ως το 1935. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 12, αρ. 34).
Ως κυβερνητικός αντιπρόσωπος ήταν Γενικός Διοικητής Ανατολικής Μακεδονίας και Θράκης από το 1944 ως το 1945, και υφυπουργός Γενικός Διοικητής Κεντρικής Μακεδονίας στην κυβέρνηση του Θεμιστοκλή Σοφούλη από τις 10 Δεκεμβρίου 1945 ως τις 4 Απριλίου 1946. Στις βουλευτικές εκλογές του 1946 εξελέγη βουλευτής Σερρών με το κόμμα των Φιλελευθέρων, συγκεντρώνοντας 3.411 ψήφους.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 26 Νοεμβρίου 2015. Επανεξελέγη και το 1952 με τον Ελληνικό Συναγερμό. Υπηρέτησε και ως πρώτος αντιπρόεδρος της Βουλής από τις 3 Δεκεμβρίου 1949 ως τις 8 Ιανουαρίου 1950.

Πέθανε το 1966 και κηδεύτηκε στις 23 Σεπτεμβρίου από το Πρώτο Νεκροταφείο Αθηνών.Κηδείες, εφ. τα Νέα, φύλλο 23ης Σεπτεμβρίου 1966, σελ. 9.

 Παραπομπές 

Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες γερουσιαστές
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Αντιπρόεδροι της Βουλής των Ελλήνων
Κατηγορία:Έλληνες υφυπουργοί Γενικοί Διοικητές Κεντρικής Μακεδονίας
Κατηγορία:Έλληνες υφυπουργοί Γενικοί Διοικητές Ανατολικής Μακεδονίας